קניון רמת אביב לובש אווירה פריזאית ומציג תערוכה בלעדית: "שנסון לשמלה השחורה"- תערוכת מחווה והומאז' לציון 100 שנה להולדתה של אדית פיאף, זמרת השנסונים האגדית בעלת הקול העמוק והמטלטל.
התערוכה והמיצג האופנתי הם הומאז' אדיר למוזה הצרפתיה אדית פיאף, בהשתתפות 12 מעצבי אופנה ישראלים מובילים: שי שלום, עידן לרוס, יניב פרסי, מאיה נגרי, יוסף, דורית שדה, הילה חזן ועדי צוקרמן, אלמביקה, רזילי (בעיצוב מיוז - גל שנפלד), שוגרדדי, גדי אלימלך, אשר עיצבו בהשראת 12 איקוני אופנה: רונית אלקבץ, אניה בוקשטיין, יעל גולדמן, נסטיה ליסנסקי, יובל שרף, אפרת גוש, מיה דגן, סנדרה שדה, חן אמסלם, ליאת אשורי, מיטל וינברג אדר וקרן מור.
דברי טלי מרגלית בר- אל, מנהלת השיווק, קניון רמת אביב : "כפי שקניון רמת אביב מאגד בתוכו את מותגי האופנה המובילים בארץ ובעולם כך אנו גאים ליזום פרויקט אופנתי זה, המביא ללקוחות הקניון את החיבור בין עולמות אופנה שונים ובין אחת הקלאסיקות הגדולות של כל הזמנים- השמלה השחורה הקטנה.
התערוכה פתוחה לקהל הרחב ללא תשלום ותוצג בקניון רמת אביב ליד האספרסו בר ברחבה המרכזית, בין התאריכים: 31/1/2016- 15/2/2016.
צילום- בלוגרית האופנה המובילה מיטל וינברג-אדר.
צילום התערוכה: מיטל וינברג-אדר.
מפיקה ואוצרת התערוכה: גילי סיון-כהן.
בתמונות משמאל לימין: רונית אלקבץ בשמלה של יניב פרסי, יובל שרף בשמלה של הילה חזן ועדי צוקרמן, יעל גולדמן בשמלה של שי שלום, סנדרה שדה בשמלה של דורית שדה, נסטיה ליסנסקי בשמלה של יוסף, מיה דגן פפר בשמלה של גדי אלימלך, ליאת אשורי בשמלה של שוגרדדי מיה גיגי.